ปัจจัยความเสี่ยง

ทั้งนี้
ความเสี่ยงและความไม่แน่นอนอื่นที่กรรมการมิได้กล่าวถึงจัดเป็นความเสี่ยงที่ไม่มีนัยสำคัญหรือเป็นความเสี่ยงที่กรรมการไม่อาจคาดหมายได้
อย่างไรก็ตาม ปัจจัยดังกล่าวอาจส่งผลกระทบต่อการดำเนินธุรกิจ สถานะการเงิน
และผลประกอบการของบริษัท

1.1 ความเสี่ยงที่เกิดจากการประกอบธุรกิจ

1.  ความเสี่ยงจากความเสียหายของฐานข้อมูล

บริษัทประกอบธุรกิจให้บริการข้อมูล ข่าวสาร ฐานข้อมูลถือเป็นสินทรัพย์ที่สำคัญของบริษัท ดังนั้น
หากข้อมูลของบริษัทเกิดความเสียหายในด้านการสูญหาย หรือ การลักลอบเข้าฐานข้อมูล (Hacker)
เพื่อขโมยหรือทำลายข้อมูล หรือจากการที่ระบบเครือข่ายของบริษัทมีปัญหา
จะมีผลกระทบต่อการให้บริการ และการดำเนินงานของบริษัท ดังนั้น
บริษัทจึงกำหนดเป็นนโยบายและระเบียบปฏิบัติในการรักษา0ความปลอดภัยของข้อมูลและในการดูแลระบบเครือข่าย
บริษัทมีการ Backup ข้อมูลทุกวันอย่างเป็นระเบียบและชัดเจน
โดยจัดเก็บที่บริษัทและที่ศูนย์ข้อมูลสำรอง (Backup Site)
ซึ่งทั้งสองแห่งมีระบบการรักษาความปลอดภัยอย่างรัดกุมบริษัทกำหนดรายชื่อผู้ที่ได้รับอนุญาตและระดับการเข้าถึงฐานข้อมูลอย่างชัดเจน
มีการใช้ Access Card ที่ใช้ได้เฉพาะในแต่ละชั้น โทรทัศน์วงจรปิด การพิมพ์ลายนิ้วมือรหัสผ่าน
Finger Scan และการบันทึกการเข้า-ออกทุกครั้ง เป็นต้น

บริษัทยังมีการตรวจสอบ ปรับปรุงระบบการทำงานทั้งในด้านเครือข่าย ฮาร์ดแวร์
และซอฟท์แวร์อยู่ตลอดเวลา โดยจัดให้มีเจ้าหน้าที่รับผิดชอบดูแลการทำงานของระบบ
เพื่อควบคุมไม่ให้ระบบเครือข่ายของบริษัทขัดข้อง
รวมถึงป้องกันไม่ให้มีการลักลอบเข้าระบบหรือฐานข้อมูลของบริษัท นอกจากนี้ บริษัทได้ติดตั้ง
Firewall
ซึ่งเป็นระบบมาตรฐานสากลในการป้องกันการลักลอบเข้าระบบหรือฐานข้อมูลโดยไม่ได้รับอนุญาตของบุคคลภายนอก
ซึ่งในอดีตที่ผ่านมา บริษัทยังไม่เคยประสบกับเหตุการณ์ดังกล่าว

2.  ความเสี่ยงจากการไม่ได้รับการต่ออายุสัญญาสิทธิประโยชน์จากกรมพัฒนาธุรกิจการค้าและกรมบังคับคดี

บริษัทได้ลงนามในสัญญาให้สิทธิประโยชน์จากโครงการให้บริการข้อมูลข่าวสารธุรกิจโดยระบบคอมพิวเตอร์ออนไลน์กับกรมทะเบียนการค้า
กระทรวงพาณิชย์ (ต่อมาภายหลังเปลี่ยนชื่อเป็นกรมพัฒนาธุรกิจการค้า) ในวันที่ 1 มิถุนายน 2539
สัญญามีระยะเวลา 20 ปี สิ้นสุดวันที่ 31 พฤษภาคม 2559 และบริษัทได้รับมอบหมายจากบริษัท
เอนิว คอร์ปอเรชัน จำกัด (“เอนิว”) ให้เป็นผู้ดำเนินการตามบันทึกข้อตกลงระหว่างกรมบังคับคดี
กระทรวงยุติธรรมกับ เอนิวเกี่ยวกับการเชื่อมโยงข้อมูลบุคคลล้มละลายและ ข้อมูลขายทอดตลาด
ในวันที่ 12 พฤศจิกายน 2540 สัญญามีระยะเวลา 10 ปี สิ้นสุดวันที่ 11 พฤศจิกายน 2550 ทั้งนี้
คู่สัญญาทั้งสองฝ่ายในสัญญาให้สิทธิประโยชน์จากโครงการให้บริการข้อมูลข่าวสารธุรกิจโดยระบบคอมพิวเตอร์ออนไลน์กับกรมพัฒนาธุรกิจการค้าและบันทึกข้อตกลงการเชื่อมโยงข้อมูลบุคคลล้มละลายและข้อมูลขาย

ทอดตลาดข้างต้นสามารถแสดงความประสงค์ต่ออายุสัญญาได้อีก 3 ปี
โดยตกลงเจรจา0เงื่อนไขตามสัญญาและบันทึกข้อตกลงใหม่ ทั้งนี้
ในกรณีที่บริษัทไม่ได้รับการต่ออายุจากกรมพัฒนาธุรกิจการค้าหรือกรมบังคับคดีจะมีผลกระทบต่อการดำเนินงานของบริษัทในการจัดทำข้อมูลหรือทำให้การจัดทำข้อมูลล่าช้าและยุ่งยากมากขึ้น
และอาจส่งผลกระทบต่อรายได้ของบริษัทบ้าง อย่างไรก็ตาม ที่ผ่านมา
บริษัทได้ปฏิบัติตามเงื่อนไขที่ระบุไว้ในสัญญาและบันทึกข้อตกลงอย่างเคร่งครัด
รวมถึงให้ความร่วมมือในทำงานร่วมกับกรมพัฒนาธุรกิจการค้าและกรมบังคับคดีเป็นอย่างดีมาตลอด

3.  ความเสี่ยงจากการเข้ามาของคู่แข่งรายใหม่

มีความเป็นไปได้ว่าอาจมีผู้ประกอบการรายอื่นเข้ามาให้บริการที่มีลักษณะใกล้เคียงกับการให้บริการข้อมูลข่าวสารของบริษัท
เนื่องจากตามที่กล่าวในข้อ 1.1.2 เรื่องสิทธิประโยชน์ที่บริษัทได้รับจากกรมพัฒนาธุรกิจการค้า
กระทรวงพาณิชย์ และกรมบังคับคดี กระทรวงยุติธรรม ไม่ได้เป็นการผูกขาดตัดตอน ดังนั้น
กรมพัฒนาธุรกิจการค้า และ/หรือ กรมบังคับคดี
อาจมีการพิจารณาให้สิทธิประโยชน์ในลักษณะเดียวกันกับบุคคลอื่น อย่างไรก็ตาม
การที่ผู้ประกอบการรายใหม่จะให้บริการในลักษณะเดียวกับบริษัท
จำเป็นต้องจ่ายค่าสิทธิประโยชน์ให้แก่กรมทั้งสอง หรือมีเงื่อนไขการดำเนินงาน
อีกทั้งยังต้องพัฒนาฐานข้อมูลของนิติบุคคลในประเทศและระบบเครือข่ายที่มีศักยภาพ
ซึ่งต้องใช้ระยะเวลาและกำลังคนมาก ตลอดจนบุคลากรที่มีประสบการณ์ในด้านนี้ ดังนั้น
จึงเป็นการยากที่ผู้ประกอบการรายใหม่จะสามารถแข่งขันกับบริษัทได้ในระยะเวลาอันสั้น

อย่างไรก็ตาม มีความเป็นไปได้ในอนาคตที่กรมพัฒนาธุรกิจการค้าหรือกรมบังคับคดี
จะให้บริการข้อมูลออนไลน์ขั้นพื้นฐานแก่ประชาชนทั่วไป
ซึ่งอาจส่งผลกระทบต่อรายได้ของบริษัทในอนาคต

1.2 ความเสี่ยงจากการไม่ได้รับการสนับสนุนจาก D&B และ ARG

ปัจจุบันบริษัทได้รับการสนับสนุนทางธุรกิจจาก บริษัท ดัน แอนด์ แบรดสตรีท อินเตอร์เนชั่นแนล
จำกัด (“D&B”) และ บริษัท กลุ่มแอดวานซ์ รีเสิร์ช จำกัด (“ARG”)
ซึ่งเป็นผู้ถือหุ้นรายใหญ่ของบริษัท โดย D&B
ได้ให้การสนับสนุนในการจัดทำและจัดจำหน่ายรายงานข้อมูลทางธุรกิจ (“Business
Information Report หรือ รายงาน BIR”) รวมถึงการถ่ายทอดความรู้ (“Know How”) ใหม่
เป็นต้น ซึ่งคิดเป็นรายได้ประมาณร้อยละ 11.74 ของรายได้รวม ปี 2547 นอกจากนี้ D&B และ
ARG ได้ทำสัญญาในการอนุญาตให้บริษัทใช้โปรแกรมเครดิตบูโร เพื่อใช้ในธุรกิจเครดิตบูโรของบริษัท
คิดเป็นรายได้ร้อยละ 1.90 ของรายได้รวม ปี 2547
(เป็นรายได้ซึ่งมิได้รวมรายได้จากการให้บริการ Data Center Outsourcing แก่ CCIS)
อีกทั้ง ปัจจุบัน บริษัทร่วมกับ ARG ในการพัฒนาระบบ DSS ซึ่งเป็นผลิตภัณฑ์ใหม่ของบริษัท
ซึ่งบริษัทได้พึ่งพิง ARG ในการพัฒนาระบบซอฟท์แวร์ของระบบ DSS

จากที่กล่าวข้างต้น หากในอนาคตบริษัทไม่ได้รับการสนับสนุนจาก D&B และ ARG
บริษัทอาจได้รับผลกระทบต่อการดำเนินงานของบริษัทได้

1.3 ความเสี่ยงจากการที่บริษัทมีผู้ถือหุ้นรายใหญ่ ถือหุ้นในบริษัทอย่างมีนัยสำคัญ

ผู้ถือหุ้นรายใหญ่ของบริษัท ประกอบด้วย นายมินทร์ อิงค์ธเนศ และบริษัท เคพเพล คอมมูนนิเคชั่น
พีทีอี แอลทีดี ซึ่งถือหุ้นรวมกัน เท่ากับร้อยละ 55.35 ของทุนชำระแล้ว
(ทั้งนี้นับรวมจำนวนหุ้นที่ถือโดย ARG ซึ่งนายมินทร์ อิงค์ธเนศ ถือหุ้นร้อยละ 53.84
และบริษัทแอพซีลอน เวนเจอร์ พีทีอี แอลทีดี ซึ่งเป็นบริษัทในกลุ่มเคพเพล ถือหุ้นร้อยละ 45
ซึ่งในสัดส่วนการถือหุ้นของผู้ถือหุ้นใหญ่ดังกล่าว
ทำให้สามารถควบคุมมติที่ประชุมผู้ถือหุ้นได้ในเรื่องที่กฎหมายหรือข้อบังคับบริษัทกำหนดให้ต้องได้รับเสียงไม่น้อยกว่า
3 ใน 4 ของจำนวนเสียงของผู้ถือหุ้นที่มาประชุมและมีสิทธิออกเสียง
เนื่องจากผู้ถือหุ้นรายใหญ่สามารถใช้เสียงซึ่งเกินร้อยละ 25
สำหรับการใช้สิทธิในการคัดค้านในมติต่างๆ ได้ ส่งผลให้ผู้ถือหุ้นรายอื่น
ไม่อาจถ่วงดุลการออกเสียงของผู้ถือหุ้นรายใหญ่ได้